PDI เผยผลงานไตรมาส 3/62 ขาดทุนลดลง 28% มาที่ 45 ลบ. หลังรายได้เพิ่ม-รายจ่ายลด
PDI เผยผลงานไตรมาส 3/62 ขาดทุนลดลง 28% มาที่ 45 ลบ. จากปีก่อนขาดทุน 62.65 ลบ. หลังรายได้เพิ่ม-รายจ่ายลด ขณะที่งวด 9 เดือน ขาดทุนลดลง 60.85% มาที่ 25.60 ลบ. จากปีก่อนขาดทุน 65.38 ลบ.
13 พ.ย. 2562

บริษัท ผาแดงอินดัสทรี จำกัด (มหาชน) หรือ PDI รายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) ดังนี้

โดยผลการดำเนินงานในไตรมาสดังกล่าวขาดทุนลดลง เนื่องจากบริษัทฯมีรายได้จากการขายพลังงานไฟฟ้าและบรนิการรวม จำนวน 81.14 ล้านบาท เพิ่มขึ้นคิดเป็น 3.93% จากงวดเดียวกันของปีก่อนที่มีรายได้จากการขายพลังงานไฟฟ้าและบริการรวมจำนวน 78.07 ล้านบาท ซึ่งคิดเป็นรายได้จากธุรกิจพลังานทดแทน 84% ของรายได้รวมของบริษัทฯ
ขณะที่บริษัทฯมีค่าใช้จ่ายรวมงวดสามเดือน สิ้นสุดวันที่ 30 ก.ย.2562 จำนวน 126.20 ล้านบาท ลดลงคิดเป็น 4.08% จากงวดเดียวกันของปีก่อนที่มีค่าใช้จ่ายรวมจำนวน 131.57 ล้านบาท รวมถึงต้นทุนขายพลังงานไฟฟ้าและบริการรวม สำหรับงวด 3 เดือน สิ้นสุด 30 ก.ย.2562 จำนวน 40.30 ล้านบาท ลดลงคิดเป็น 17.47% จากงวดเดียวกันของปีก่อนที่มีต้นทุนรวมจำนวน 48.83 ล้านบาท